Dera madeisha manèra qu’eth paredèr arremasse granes pèires entà bastir era paret d’ua nauta casa, pr’amor que resistisque era fòrça des vents, atau, tan junhudi, èren es cascos e es bonhadi escuts: era rodèla s’emparaue ena rodèla, eth casco en casco, cada òme damb eth sòn vesin, e es plumalhs de crins de shivau e es ludents còns des cascos s’amassauen quan quauquarrés inclinaue eth cap.